En 1885, la Conferència de Berlín va acordar que la divisòria entre les conques del Nil i el Congo constituiria la frontera entre el Sudan britànic i l'Estat del Congo. En virtut d'un acord de 12 de maig de 1894 entre Gran Bretanya i el rei Leopold II de Bèlgica, l'esfera d'influència leopoldina de l'Estat Lliure del Congo estava limitada per «una frontera seguint el meridià 30ºE de Greenwich fins a la seva intersecció amb la divisòria d'aigües entre el Nil i el Congo, i des d'allí seguint la línia divisòria en direcció nord i nord-oest».